《梅花呈孙奇父诸公》
宋代·胡宏

万里春回过短墙，孤标亦似殿年芳。
萧疏月下天然瘦，澹宕风前自在香。
寒色重时花正发，暖烟才禁实先尝。
越人不向梁台路，画角一声堪断肠。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。